Diari Oficial de la Generalitat Valenciana


Sumari del DOGV 3454, del 15-03-1999 (1999/1444)

RESOLUCIÓ de 21 de gener de 1999, del conseller d'Obres Públiques, Urbanisme i Transports, per la qual s'aprova la modificació de les Normes Subsidiàries i Complementàries de Planejament en zona de la Glorieta-Plaça Consistorial del Municipi de Requena.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3454

Data del DOGV
:   15-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1444


Data del document
:   21-01-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Requena
    * pla d'urbanisme

RESOLUCIÓ de 21 de gener de 1999, del conseller d'Obres Públiques, Urbanisme i Transports, per la qual s'aprova la modificació de les Normes Subsidiàries i Complementàries de Planejament en zona de la Glorieta-Plaça Consistorial del Municipi de Requena. [1999/X1444]
  
Vist l'expedient relatiu a la modificació de les Normes Subsidiàries i Complementàries de Planejament en zona de la Glorieta-Plaça Consistorial del Municipi de Requena (València), referent a la ubicació de sòl per a ús escolar, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant acord del Plenari de l'Ajuntament de Requena, en la sessió del dia 11 d'agost de 1998. Després del pertinent període d'exposició pública en el qual es van realitzar dues al·legacions, es va produir l'aprovació provisional per acord plenari de 10 de novembre de 1998.
  
Segon
  
El projecte consta de memòria justificativa i plans d'ordenació.
  
Tercer
  
En data 29 d'octubre de 1998, el sotssecretari d'Urbanisme i Ordenació Territorial va emetre un informe urbanístic previ de caràcter favorable, referent a aquesta modificació.
  
Quart
  
En data 13 de novembre de 1998, es rep un informe favorable de la Conselleria de Cultura, Educació i Ciència.
  
Cinquè
  
La Comissió Informativa de la Comissió Territorial d'Urbanisme de València, en la sessió del dia 10 de desembre de 1998, va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Sisè
  
La Comissió Territorial d'Urbanisme de València, en la sessió del dia 17 de desembre de 1998, va adoptar, entre d'altres, l'acord d'informar favorablement aquesta expedient i elevar al conseller d'Obres Públiques, Urbanisme i Transports proposta perquè s'aprove definitivament.
  
Fonaments de dret
  
Primer
  
Respecte del procediment, en aquest cas, s'han observat les prescripcions legalment establertes que estan constituïdes pels articles 38 i concordants, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara, LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Quant al fons de l'assumpte, la modificació plantejada té per objecte la rehabilitació d'un porxo de tres metres de profunditat i una planta d'alçada per tal de destinar-lo a ús escolar (guarderia infantil). L'edificació es troba dins del parc de La Glorieta, al costat de la casa consistorial.
  
L'actuació recuperaria aquesta construcció i mantindria la volumetria, i l'ús públic del sòl.
  
Es pretén que l'ús escolar siga compatible amb el d'espai lliure d'ús públic que és com actualment es qualifica la plaça de la Glorieta.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU, de manera que no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació de les Normes Subsidiàries de Requena. No obstant això, per tal com la modificació comporta com a conseqüència del seu objecte una diferent qualificació o ús urbanístic de zones verdes anteriorment previstes, es requereix un informe previ del Consell Superior d'Urbanisme ?substituït per informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la LRAU-, de conformitat amb el que estableix l'article 55.4 de la LRAU. Sense que siga preceptiu el dictamen del Consell Jurídic Consultiu de la Comunitat Valenciana, previst en la Llei 10/1994, de 19 de desembre, de la Generalitat Valenciana, com ha posat de manifest aquest òrgan consultiu en reiterats dictàmens.
  
Cinquè
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 38.3 de la citada Llei Reguladora de l'Activitat Urbanística, en relació amb l'article 6 del Decret 77/96, de 16 d'abril del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats i altres de concordant i pertinent aplicació, d'acord amb l'informe de la Comissió Territorial d'Urbanisme de València, resolc:
  
Informar favorablement aquest expedient i, en conseqüència, aprovar definitivament la modificació de les Normes Subsidiàries i Complementàries de Planejament en zona de la Glorieta-Plaça Consistorial del Municipi de Requena (València), referent a la ubicació de sòl per a ús escolar
  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 21 de gener de 1999.- El conseller d'Obres Públiques, Urbanisme i Transports: José Ramón García Antón.